
Vážení občania,
oznamujeme Vám, že Združenie obcí pre hospodárenie s odpadom v Malokarpatskom partnerstve, ktorého členom je naša obec dňa 9. 1. 2019 zahájilo realizáciu projektu s názvom Kompostéry pre Malokarpatské partnerstvo. Realizáciu projektu finančne podporil:
OPERAČNÝ PROGRAM KVALITA ŽIVOTNÉHO PROSTREDIA

Nositeľ projektu: Združenie obcí pre hospodárenie s odpadom v Malokarpatskom partnerstve
Celková výška oprávnených výdavkov projektu:	178 669,20 EUR
Výška nenávratného finančného príspevku:		169 735,74 EUR
Výška spolufinancovania z vlastných zdrojov:		    8 933,46 EUR

Opis projektu
Cieľom projektu je zvýšenie miery zhodnocovania biologicky rozložiteľných odpadov v členských obciach a podpora predchádzania vzniku odpadov. 
Predmetom projektu je obstaranie záhradných kompostérov na predchádzanie vzniku BRKO pre domácnosti v rodinných domoch. Súčasťou každého kompostéra bude návod na obsluhovanie kompostérov a správne kompostovanie. Kompostéry budú poskytnuté domácnostiam, ktoré žijú v rodinných domoch so záhradami. Vyprodukovaný kompost z týchto kompostérov nebude obchodovateľný a bude slúžiť výlučne pre potreby obyvateľov. Celkovo bude obstaraných 1197 nádob s celkovým objemom 1173,06 m3. Projekt priamo nadväzuje na už zrealizovaný projekt zameraný na zefektívnenie triedeného zberu v regióne a jeho zrealizovaním sa komplexne zabezpečí triedenie a zhodnocovanie BRKO v zapojených obciach.
Do projektu je zapojených päť obcí z okresu Trnava: Bíňovce, Borová, Dlhá, Dolná Krupá a Košolná.

Projekt je realizovaný vďaka finančnej podpore z Európskej únie.
Tento projekt je podporený z Kohézneho fondu.
Sprostredkovateľský orgán: Slovenská agentúra životného prostredia

